Document ID: /roh_data/filtered/fineweb-2-filterrobots_roh.jsonl.gz/38424

La famiglia Rominger stat uss schon dapi 7 generaziuns en Val Fex. L'emprim ch'era immigrà da la Germania era Johannes Rominger, in chalger.
Il pli enconuschent e famus era e resta dentant Rudolf Rominger, sco quadrupel campiun mundial da skis.
Va en emblidanza
Ma era ses num n'è betg pli enconuschent a blers. La famiglia sa regorda anc vi d'in um che stueva esser ina gronda persunalitad. In bel giuven ed in um modest, en la vegliadetgna per gronda part retratg.
Rudolf è naschì l'onn 1912 e mort dal 1979. Ses gronds success ha el pudì festivar en ils onns 30. Finì sia carriera professiunala ha el gia l’onn 1942. Lasuenter era el trenader dals giuvens, tranter auter dal campiun olimpic Edy Reinalter. Sez na pudeva Rudolf Rominger betg partir ad ina olimpiada, da quel temp era quai in’occurrenza per amaturs.